පොදුරාජ්‍ය මණ්ඩලීය සමුළුව පැවැත්වීම සඳහා ලැබෙන දුර්ලභ අවස්ථාවෙන් නිසි ප්‍රයෝජන ගෙන රටගැන සිතා සියලු පාරශ්වයන් එක්ව කටයුතු කළයුතු බව විශ්වවිද්‍යාල ප්‍රතිපාදන කොමිෂන් සභාවේ සභාපතිනි මහාචාර්ය ක්ෂණිකා හිරිඹුරේගම මහත්මිය ප්‍රකාශ කරයි.ත්‍රස්තවාදය නිමාකළ ශ්‍රී ලංකාව සාමකාමී වාතාවරණයක් යටතේ සංවර්ධනය කරා ඉදිරියට ගමන් කරමින් සිටින බව පෙන්වාදෙන ඒ මහත්මිය එම අවස්ථාව ශ්‍රී ලංකාවට අතිශය වැදගත් බවද මෙය ර‍ටේ සංවර්ධනය වෙනුවෙන් ප්‍රයෝජන ගතයුතු බවද සදහන් කරයි.රජයේ නිලධාරීන් මෙන්ම රටේ දේශපාලඥයන් ඇතුළුව බුද්ධිමත් සියලු පාර්ශ්වය එක්ව මෙයින් සාර්ථක ප්‍රතිඵල නෙළා ගතයුතු බව පෙන්වාදෙන සභාපතිනිය එයින් ලැබෙන ප්‍රයෝජන රටේ සෑම දෙනාටම භුක්ති විදියහැකි ලෙස බෙදී යායුතු බවද එදා ඉන්දියන් සාගාරයේ මුතු ඇටය යැයි විරුධාවලිය ලත් ශ්‍රී ලංකාව වර්තමානය වනවිට යළිත් වරක් බබළන රටක් බවට පත්ව තිබෙන බවද කියාසිටී.දැනුමේ කේන්ද්‍රස්ථානය බවට ශ්‍රී ලංකාව පත්කිරීම වෙනුවෙන් මේ වනවිට පියවර ගනිමින් සිටින බව සදහන්කරන මහාචාර්වරිය පසුගිය 70 දශ‍කයේදී එය මනාව පෙන්නුම් කරමින් සංවර්ධනය අතින් ශ්‍රී ලංකාව සිංගප්පූරුවට වඩා ඉදිරියෙන් සිටි බවද සිහිපත් කරයි.සුළු පිරිසක් ශ්‍රී ලංකාවට එරෙහිව ගෙනයන අතස්‍ය ප්‍රචාරයන් වෙනුවට ශ්‍රී ලංකාව සම්බන්ධයෙන් සත්‍යය තත්ත්වය ලෝක නායකයන්ට දැක ගන්නට ලැබෙන හොඳම අවස්ථාව මෙය බව පෙන්වාදෙන විශ්ව විද්‍යාල ප්‍රතිපාදන කොමිෂන් සභාවේ සභාපතිනිය උතුරු හා නැඟෙනහිර ජනතාව සාමයත් සමඟ ලබා තිබෙන සංවර්ධනයද දැකගත හැකි බව කියාසිටී.ශ්‍රී ලංකාවට පැමිණීම සඳහා විදේශීය රටවල් සියල්ලම පාහේ කැමැත්ත පළකර තිබෙන බවද පටු වාසි අපේක්ෂාවෙන් විදේශයන්හිදී ශ්‍රී ලංකාවට එරෙහිව කටයුතු කරන දෙමළ ඩයස්පෝරාවේ ක්‍රියාකාරකම් වලට මෙමඟින් පිළිතුරු ලබාදිය හැකි බවද සදහන් කරන ක්ෂණිකා හිරිඹුරේගම මහත්මිය මෙවැනි කරුණු හේතුවෙන් පොදුරාජ්‍ය මණ්ඩලීය සමුළුව ශ්‍රී ලංකාවට වැදගත් බවද පෙන්වාදෙයි.මේ අතර ඒ මහත්මිය පෙන්වා දෙන්නේ මේ සමඟම විදේශීය ශිෂ්‍ය ශිෂ්‍යාවන්ගෙන් අපේ විශ්ව විද්‍යාල සඳහා ඉහළ ඉල්ලුමක් පවතින අතර එමඟින් ශ්‍රී ලාංකික ශිෂ්‍ය ශිෂ්‍යාවන්ටද ජාත්‍යන්තරය සමඟ සබඳතා පවත්වා ගනිමින් එක් එක් රටවල් සමඟ සබඳතා ශක්තිමත්කර ගැනීමට අවස්ථාව සැළසෙන බවයි.කිසිඳු රටක් සර්ව සම්පූර්ණ නොමැති බව පෙන්වාදෙන ඒ මහත්මිය සෑම රටකම යම් යම් හෝ ගැටළු පවතින බවද ඒ සියල්ල සමඟ සසඳන කළ අපේ රට සංවර්ධනය කරා යොමුවී තිබෙන බවද ප්‍රකාශ කරයි..